MAREC

# Teden 16. 3. - 22. 3. 2020

**DATUM:** 16.3.

**ŠT. UR:** 8

**DELO:** Urejanje direktorija “O razliki porazdelitev” in iskanje napak v dokumentu z istim imenom. Še enkrat pregled KL-metode za optimalno število stolpcev. To metodo bom natančno opisal v datoteki “O razliki porazdelitev”.

**DATUM:** 17. 3., 18.3., 19. 3., 20. 3., 21. 3.

**ŠT. UR:** 5 x 8 = 40

**DELO:** Pavle mi je poslal podatke za izračun KL divergence nekih frekvenc. Dobljeno kodo je bilo potrebno urediti in vgraditi svojo implementacijo za izračun KL divergence preko Renyi divergence za red 1. Izračun je trajal 37 ur. Nato sem uredil dobljene rezultate tako, da sem lahko narisal lepe grafe, s katerim sem predstavil svoje rezultate. V petek sem se s Pavletom slišal preko video konference, razpravljala sva o pohitritvi kode. Izkazalo se je, da lahko kodo izjemno pohitrimo, kar naredi skripto zelo uporabno. Pavle bo zagnal skripto še na ostalih podatkih.

# Teden 23. 3. - 29. 3. 2020

**DATUM:** 23. 3., 24. 3., 25. 3.

**ŠT. UR:** 3 x 8 = 24

**DELO:** V nedeljo mi je Pavle sporočil, da zadeva od prejšnjega tedna odlično deluje in da naj napišem poročilo v angleščini, v katerem naj vključim definicijo Renyi divergence ter opis za numerični izračun. Tore tri dni pisanja poročila. Poročilo prilagam v priponki. Te dni sem delal nekoliko več, ker sem želel čim prej poslati poročilo Pavletu, da ne bi zaradi mene bilo čakanja.

**DATUM:** 26. 3., 27. 3.

**ŠT. UR:** 2 x 8 = 16

**DELO:** Izpeljava interpretacije grafičnega prikaza histogramov ter zapis te interpretacije v dokument “O razliki porazdelitev”, poglavje histogrami. Poleg tega sem naredil nekaj testov, kar se tiče grafičnega prikaza histogramov. Še enkrat sem naredil primerjavo grafičnega prikaza v Pythonu (3) in Matlabu (Python: meje stolpcev + višine, Matlab: centri stolpcev in višine). Sam sem se odločil za grafični prikaz iz Pythona, saj je bolj natančen.

# Teden 30. 3 - 5. 4.

**DATUM:** 30. 3., 31. 3.

**ŠT. UR:** 2 x 8 = 16

**DELO:** Zbiranje podatkov za pisanje podpoglavja optimalno število stolpcev histogramov. V dokument “O razliki porazdelitev” sem zapisal, zakaj sploh potrebujemo optimalno število stolpcev oziroma kaj izgubimo s preveč/premalo stolpci. V Pythonu sem zgeneriral zelo osnoven primer,  ko je stolpcev preveč in premalo, ter dobljene histograme vključil v datoteko.

**SKUPAJ ŠTEVILO UR: 104**

OPOMBA: dokument “O razliki porazdelitev” bom poslal, ko bo končan in natančno pregledan.